I 1983 måtte Østby legge vektingen på hylla, ettersom en skulderskade hindret ham så mye i rykkmomentet at han aldri mer kunne prestere resultater på akseptabelt nivå. Han satset da for fullt på styrkeløft, og i 1984 ble han europamester, i tillegg til at han under NM vant kongepokalen for å ha vært den beste løfteren uavhengig av vektklasse. Senere i 1984 ble han utestengt fra all idrett i fem år, etter at han i Oslo byrett ble dømt for ulovlig innførsel og omsetning av anabole steroider.